Una web accessible per a les persones amb discapacitat
27/08/2003 13:59:00

# Una web accessible per a les persones amb discapacitat

*   27/08/2003 13:59:00
*   [Imprimir](#)
*   Compartir
*    https://www.alaquas.org/documento.asp?id\_do=8730

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8730%2F0&title=Ajuntament%20d%27Alaqu%C3%A0s.%20Premsa.Una%20web%20accessible%20per%20a%20les%20persones%20amb%20discapacitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8730/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8730/8730_Form_4.jpg)](https://www.alaquas.org/ficheros/documentos/2003/2/8730/8730_Form_10.jpg "<a href='https://www.alaquas.org/ficheros/documentos/2003/2/8730/8730_Form_10.jpg' target=_blank><i class='fa fa-external-link' aria-hidden='true'></i>.Una web accessible per a les persones amb discapacitat</a>")

L'Ajuntament d'Alaquàs ha creat una nova versió de la pàgina www.alaquas.org accessible per a persones amb discapacitat

La pàgina [www.alaquas.org](http://www.alaquas.org) ofereix actualment una nova versió accessible per a persones amb discapacitat. L'objectiu de l'Ajuntament d'Alaquàs és que totes les persones puguen accedir a aquesta pàgina sense cap impediment, oferint un major i millor servici per a tota la ciutadania.

Es tracta d'una pàgina paral·lela a [www.alaquas.org](http://www.alaquas.org) i a ella es pot accedir des d'aquesta mateixa pàgina o des de l'adreça [http://acc.alaquas.org](http://acc.alaquas.org). La nova pàgina conté tota la informació d'Alaquàs i s'hi prima el contingut sobre la imatge. Per això, s'han eliminat totes les images innecessàries i tots els efectes visuals que suposen un impediment per a totes aquelles persones que tenen qualsevol tipus de deficiència visual. Per aquest motiu, s'hi pot accedir d'una manera ràpida i senzilla.

Només accedir a la pàgina es dóna l'opció de triar entre tres sistemes de presentacions de la web, segons el grau de deficiència de la o el visitant. Així, es pot consultar la pàgina en text pla i sense format ni imatges, en text pla sense imatges i en text pla amb imatges.

Una vegada seleccionat el sistema de presentació es pot accedir a tots els continguts informatius que conté la pàgina d'Alaquàs però estructurats de manera linial. Hi ha per tant cinc apartats. En el primer, anomenat Què és?, s'expliquen els objectius d'aquesta nova pàgina i els seus aspectes bàsics. En l'Agenda s'inclou informació de totes les activitats que s'ofereixen des de l'Ajuntament i que van adreçades a la ciutadania. A l'espai Notícies les i els visitants tenen accés a totes les notes de premsa elaborades pel Gabinet de Comunicació de l'Ajuntament d'Alaquàs. Aquestes inclouen un contingut explicatiu, gràfic i textual de tota la informació. Des de l'apartat Publicacions es pot accedir a les ordenances municipals, als llibres de festes, a la col·lecció "Passejant per..." i a altres publicacions municipals.

La web disposa, a més, d'un buscador on es pot trobar informació pel que fa a tots els departaments de l'Ajuntament d'Alaquàs. Hi ha, també, un enllaç a la pàgina [www.alaquas.org](http://www.alaquas.org).

La creació d'una pàgina web accessible implica una modernització de l'Administració local per tal d'adaptar-se a les noves necessitats i demandes ciutadanes, tot garantint una major eficàcia dels serveis públics prestats.